ddrg/super_eurlex huggingface dataset:
(6)

kadangi pagal Reglamento (EB) Nr. 866/2004 4 straipsnio 4 dalį per liniją pervežamoms prekėms turi būti taikomi reikalavimai ir jos turi būti tikrinamos pagal to reglamento II priede nustatytus Sąjungos fitosanitarijos teisės aktus, patikros turėtų būti atliekamos siekiant įsitikinti, kad atitinkamos prekės nėra užkrėstos Įgyvendinimo reglamento (ES) 2019/2072 II priede išvardytais Sąjungos karantininiais kenkėjais, atitinka to reglamento IV priede išvardytas Sąjungos reguliuojamų nekarantininių kenkėjų kiekio ribines vertes ir to reglamento VII priede nustatytus įvežimo į Sąjungą reikalavimus;
(11)

Kai kurios suinteresuotosios šalys (tam tikros trečiosios šalys ir naudotojai) prašė kvotas nustatyti ne kas ketvirtį, o vieną kartą per metus. Kitos susijusios šalys (Sąjungos pramonė) prašė kvotas nustatyti kas mėnesį. Kai kurios susijusios šalys (Sąjungos pramonė) taip pat prašė perkeliant nepanaudotas kvotas taikyti 4 proc. ribą, o kitos susijusios šalys (tam tikros trečiosios šalys ir naudotojai) prašė perskirstyti tam tikras nepanaudotas konkrečioms šalims skirtas kvotas. Be to, kitos susijusios šalys (tam tikros trečiosios šalys ir naudotojai) prašė panaikinti konkrečioms šalims skirtų kvotų sistemą ir vietoje to nustatyti bendrąsias kvotas. Galiausiai kitos suinteresuotosios šalys prašė panaikinti tam tikrų šalių turimas kvotas ir perskirstyti šias kvotas kitoms šalims, o kai kurioms šalims, eksportuojančioms pagal likutinę kvotą, nustatyti konkrečioms šalims skirtas kvotas.
(14)

Peržiūrimasis produktas – iš Kanados siunčiami, deklaruojami arba nedeklaruojami kaip Kanados kilmės riebalų rūgščių monoalkilesteriai ir (arba) parafininiai gazoliai, gaunami sintetinant ir (arba) apdorojant vandeniu, neiškastinės kilmės, dažniausiai vadinami biodyzelinu, tiek gryni, tiek mišiniai, kurių sudėtyje yra daugiau nei 20 % masės riebalų rūgščių monoalkilesterių ir (arba) parafininių gazolių, gaunamų sintetinant ir (arba) apdorojant vandeniu, neiškastinės kilmės, kurių KN kodai šiuo metu yra ex 1516 20 98 (TARIC kodas 1516209821), ex 1518 00 91 (TARIC kodas 1518009121), ex 1518 00 99 (TARIC kodas 1518009921), ex 2710 19 43 (TARIC kodas 2710194321), ex 2710 19 46 (TARIC kodas 2710194621), ex 2710 19 47 (TARIC kodas 2710194721), ex 2710 20 11 (TARIC kodas 2710201121), ex 2710 20 16 (TARIC kodas 2710201621), ex 3824 99 92 (TARIC kodas 3824999210), ex 3826 00 10 (TARIC kodas 3826001020, 3826001050, 3826001089) ir ex 3826 00 90 (TARIC kodas 3826009011).
(4)

atsižvelgiant į padėties rimtumą, būtina imtis papildomų priemonių. Dėl to Sprendimu (BUSP) 2022/399 dar labiau išplečiami esami finansiniai apribojimai. Visų pirma, juo draudžiama į biržos prekybos sąrašus įtraukti Baltarusijos valstybei priklausančių subjektų akcijas Sąjungos prekybos vietose ir teikti su tomis akcijomis susijusias paslaugas. Be to, juo nustatomos naujos priemonės, kuriomis iš esmės ribojami finansiniai srautai iš Baltarusijos į Sąjungą uždraudžiant priimti Baltarusijos piliečių ar gyventojų indėlius, viršijančius tam tikras vertes, laikyti Baltarusijos klientų sąskaitas Sąjungos centriniuose vertybinių popierių depozitoriumuose ir Baltarusijos klientams parduoti eurais denominuotus vertybinius popierius. Juo taip pat draudžiami sandoriai su Baltarusijos centriniu banku, susiję su rezervų ir turto valdymu, viešojo finansavimo teikimu prekybai su Baltarusija ir investicijoms Baltarusijoje, išskyrus ribotas išimtis, ir euro banknotų tiekimu Baltarusijai arba naudojimui Baltarusijoje;
(6)

be to, siekiant užtikrinti skaidrumą, valstybės narės turėtų pranešti Komisijai apie kiekius, dėl kurių išduotos importo licencijos pagal tarifinę kvotą, kurios eilės numeris yra 09.4003, be jau išvardytųjų Įgyvendinimo reglamento (ES) 2020/761 16 straipsnio 8 dalyje;
(13)

siekiant sudaryti sąlygas mokėtojams palyginti valiutos keitimo variantų mokesčius bankomate arba pardavimo vietoje, mokėtojų mokėjimo paslaugų teikėjai turėtų ne tik pateikti visapusiškai palyginamą informaciją apie taikomus valiutos keitimo mokesčius pagal bendrosios sutarties sąlygas, bet ir aiškiai ir lengvai suprantama forma viešai ją paskelbti visiems lengvai prieinamoje elektroninėje erdvėje, visų pirma savo vartotojams skirtose svetainėse, internetinės bankininkystės puslapiuose ir mobiliosios bankininkystės programėlėse. Tai leistų sukurti palyginimo svetaines, kad vartotojams būtų lengviau palyginti kainas keliaujant arba perkant užsienyje. Be to, mokėtojų mokėjimo paslaugų teikėjai mokėtojams turėtų priminti apie taikomus valiutos keitimo mokesčius, kai kortele grindžiama mokėjimo operacija atliekama kita valiuta, pasitelkdami plačiai ir lengvai prieinamus elektroninių ryšių kanalus, pavyzdžiui, SMS pranešimus, e. paštą arba aktyviuosius pranešimus, siunčiamus per mokėtojo mobiliosios bankininkystės programėlę. Mokėjimo paslaugų teikėjai turėtų susitarti su mokėjimo paslaugų vartotojais dėl elektroninių ryšių kanalo, kuriuo jie teiks informaciją apie valiutos keitimo mokesčius, atsižvelgdami į efektyviausią kanalą mokėtojui pasiekti. Mokėjimo paslaugų teikėjai taip pat turėtų tenkinti mokėjimo paslaugų vartotojų prašymus nesiųsti jiems elektroninių pranešimų, kuriuose teikiama informacija apie valiutos keitimo mokesčius;
(50)

vietos, nacionaliniu ir Europos lygmenimis reikėtų užtikrinti tinkamą viešinimą, reklamavimą ir informacijos apie galimybes ir pagal Programą remiamų veiksmų rezultatus sklaidą, atsižvelgiant į pagrindines tikslines grupes švietimo bei mokymo, jaunimo bei sporto srityse ir, kai aktualu, į įvairias kitas tikslines grupes, tokias kaip profesinio orientavimo ir įdarbinimo tarnybos, kultūros organizacijos, įmonės ir fondai. Viešinimo, reklamavimo ir informacijos sklaidos veiklą reikėtų vykdyti pasitelkiant visas Programos įgyvendinimo įstaigas, be kita ko, prireikus padedant kitiems atitinkamiems suinteresuotiesiems subjektams. Be to, Komisija turėtų reguliariai bendrauti su įvairiais suinteresuotaisiais subjektais, įskaitant Programoje dalyvaujančias organizacijas, per visą Programos gyvavimo ciklą, siekiant sudaryti palankesnes sąlygas dalytis geriausios praktikos pavyzdžiais bei projektų rezultatais ir rinkti atsiliepimus apie programą. Dalyvauti tame procese turėtų būti pakviestos nacionalinės agentūros;
(8)

savo mokslinėje nuomonėje Tarnyba laikėsi nuomonės, kad ji nebūtų galėjusi padaryti išvadų dėl 3-FL saugos be išsamių gamybai naudotos bakterijų padermės charakterizavimo duomenų, duomenų apie naujų maisto produktų gamybos procesą, įvairių 3-FL partijų analizių, analitinių ataskaitų apie 3-FL charakterizavimą atliekant 3-FL ir motinos piene natūraliai esančios 3-FL branduolinį magnetinį rezonansą, 3-FL stabilumo ataskaitų, suvartojamo 3-FL kiekio vertinimo ataskaitų, bakterijų grįžtamųjų mutacijų bandymo, pelių ląstelių mikrobranduolių in vivo bandymo, kiniško žiurkėno kiaušidžių ląstelių mikrobranduolių in vivo bandymo, žinduolių ląstelių chromosomų aberacijų in vitro bandymo žmogaus limfocituose, ūmaus toksiškumo per virškinamąjį traktą bandymo su žiurkėmis, 90-ties dienų toksiškumo per virškinamąjį traktą bandymo su žiurkėmis, įskaitant serumo ir šlapimo analizę, 6 dienų toksiškumo per virškinamąjį traktą bandymo su paršeliais ir 3 dienų toksiškumo per virškinamąjį traktą bandymo su naujagimiais paršeliais;
(56)

Kinijos Vyriausybė išlaiko didelę nuosavybės dalį būtent plieno, kuris yra pagrindinė PP gamybos žaliava, sektoriuje. Daugelis didžiausių gamintojų priklauso valstybei. Kai kurie iš jų konkrečiai nurodyti 2016–2020 m. plieno pramonės prisitaikymo ir modernizavimo plane. Pavyzdžiui, Kinijos valstybės įmonė „Shanxi Taiyuan Iron & Steel Co. Ltd.“ (toliau – „Tisco“) savo svetainėje nurodo esanti „geležies ir plieno pramonės milžinė“, kuri „išsivystė į išskirtinį didelio masto geležies ir plieno kompleksą, apimantį geležies kasybos, geležies ir plieno gamybos, perdirbimo, pristatymo ir prekybos veiklą“ (27). „Baosteel“ yra kita svarbi Kinijos valstybės įmonė, kuri užsiima plieno gamyba ir priklauso neseniai konsoliduotai įmonei „China Baowu Steel Group Co. Ltd.“ (buvusios „Baosteel Group“ ir „Wuhan Iron & Steel“) (28) ... Apskaičiuota, kad nominalus valstybės įmonių ir privačių bendrovių skaičius beveik nesiskiria, tačiau iš penkių Kinijos plieno gamintojų, kurie priklauso pagrindinių pasaulio plieno gamintojų dešimtukui, keturi yra valstybės įmonės (29). Kartu, nors dešimt pagrindinių gamintojų 2016 m. pagamino tik apie 36 % visos pramonės produkcijos, Kinijos Vyriausybė tais pačiais metais iškėlė tikslą iki 2025 m. konsoliduoti 60–70 % plieno gamybos maždaug dešimtyje didelės apimties įmonių (30). Šį ketinimą Kinijos Vyriausybė pakartojo 2019 m. balandžio mėn., kai paskelbė plieno pramonės konsolidavimo gaires. (31) Dėl tokio konsolidavimo pelningos privačios bendrovės gali būti priverstinai sujungiamos su valstybės įmonėmis, kurių veiklos rodikliai yra prasti (32). Kadangi Kinijos PP eksportuotojai nebendradarbiavo, nebuvo galima nustatyti tikslaus privačių ir valstybės PP gamintojų santykio. Tačiau skundo pateikėjo pateiktame Kinijos PP gamintojų sąraše yra valstybės įmonių, įskaitant „Tisco Shanxi Taigang Stainless Steel Co. Ltd“, „Baosteel Baoshan Iron and Steel Co. Ltd“, „Lisco Lianzhong Stainless Steel Corporation“, „Beihai Chengde Stainless Steel Co. Ltd“, „Jisco Jiuquan Iron and Steel Group Co. Ltd“, „Shougang Kaixi Stainless Steel“, „Baosteel Desheng Stainless Steel“ ir „Tangshan Stainless Steel Co. Ltd“.
III PRIEDAS

Informacijos teikimo savo iniciatyva ir pranešimo apie pažeidimą (-us) arba įtariamą (-us) pažeidimą (-us) forma

Informacijos teikimas savo iniciatyva arba pranešimas apie pažeidimą (-us) arba įtariamą (-us) pažeidimą (-us)
(5)

pašalinus iš rinkos šiuos pašarų priedus, tikslinga panaikinti atitinkamas nuostatas, kuriomis buvo suteikti leidimai juos naudoti, jei tokios nuostatos dar galioja. Todėl Komisijos reglamentas (EB) Nr. 358/2005 (4) turėtų būti atitinkamai iš dalies pakeistas. Be to, Komisijos reglamentas (EB) Nr. 880/2004 (5) turėtų būti panaikintas, nes abu jo priedo įrašai turi būti išbraukti dėl to, kad beta-karotinas, skirtas kanarėlėms, kaip nurodyta I priedo I.A. skyriaus 2 dalyje, pašalintas iš rinkos, o Komisijos įgyvendinimo reglamentu (ES) 2015/1486 (6) buvo suteiktas leidimas naudoti kantaksantiną dekoratyviniams paukščiams. Be to, dėl to, jog Įgyvendinimo reglamentu (ES) 2015/1486 suteiktas leidimas naudoti kantaksantiną, o Komisijos įgyvendinimo reglamentu (ES) 2017/1145 (7) iš rinkos buvo pašalintas tas priedas, skirtas naudoti toms rūšims ir paskirtims, dėl kurių leidimas nesuteiktas, tikslinga panaikinti Komisijos reglamentą (EB) Nr. 775/2008 (8), kuriuo nustatyta didžiausia leidžiamoji kantaksantino liekanų koncentracija;
(226)

Be to, nurodytas pelnas buvo paskirstytas peržiūrimajam produktui ir įvairiems peržiūrimojo produkto pardavimo srautams, proporcingai pagrįstiems apyvarta. Tai buvo nepriimtina, nes pelną tiesiogiai veikia produkto gamybos sąnaudos, kurios skiriasi nelygu produktas ir produkto rūšis. Be to, atsižvelgiant į tai, kad 224 konstatuojamojoje dalyje minėtos klaidos taip pat turėjo įtakos nurodytai peržiūrimojo produkto apyvartai, pelno duomenys taip pat turėjo būti peržiūrėti remiantis pardavimo vidaus rinkoje analizės rezultatais.
(2)

Sprendimu 2008/899/EB (3) Europos Komisija (toliau – Komisija) priėmė įsipareigojimus dėl kainos, kuriuos pasiūlė šeši Kinijos eksportuojantys gamintojai (įskaitant eksportuojančių gamintojų grupę) kartu su Kinijos metalų, mineralų ir cheminių medžiagų importuotojų ir eksportuotojų prekybos rūmais (toliau – CCCMC). Gamintojai: „Anhui BBCA Biochemical Co., Ltd.“ (dabar „COFCO Bio-Chemical Energy (Yushu) Co., Ltd.“); „Laiwu Taihe Biochemistry Co., Ltd.“; „RZBC Co., Ltd.“ ir „RZBC (Juxian) Co., Ltd.“; „TTCA Co., Ltd.“; „Weifang Ensign Industry Co., Ltd.“ ir „Yixing Union Biochemical Co., Ltd.“ (dabar „Jiangsu Guoxin Union Energy Co., Ltd.“).
1)

V priedo 1 dalyje Botsvanai skirtas įrašas pakeičiamas taip: „BW Botsvana BW-0 Veisliniai beketeriai paukščiai ir produkciniai beketeriai paukščiai BPR P1 C 2021 8 27 Vienadieniai beketeriai paukščiukai DOR P1 C 2021 8 27 Kiaušiniai be specifinių patogenų SPF Beketerių paukščių periniai kiaušiniai HER P1 C 2021 8 27“
12)

25 straipsnis iš dalies keičiamas taip: a) 2 dalies a punktas pakeičiamas taip: „a) įrašomas tikslus per kiekvieną vilkimo/žvejybos įrankio pastatymo operaciją kiekviename kvadrate sužvejotas laimikis;“; b) 3 dalis iš dalies keičiama taip: i) b punktas pakeičiamas taip: „b) registruojama kiekvienos rūšies ir produkto tipo produkcija pagal kvadratus;“; ii) d punktas pakeičiamas taip: „d) kiekvienas įtrauktas kiekis registruojamas pagal 24 straipsnį ir“; iii) papildoma šiuo punktu: „e) tais atvejais, kai naujos produkcijos atsiranda inspektavimo dieną, inspektorius gali susipažinti su informacija apie visą tą dieną perdirbtą laimikį, jei jis to paprašo.“; c) 6 dalis iš dalies keičiama taip: i) pirmos pastraipos c punktas pakeičiamas taip: „c) laimikio ataskaitą (CAT), kurioje nurodomas praėjusią dieną laive laikyto laimikio kiekis ir į jūrą išmestų žuvų kiekis pagal rūšis ir pagal kvadratus, įskaitant nulinį laimikį, ir kuri siunčiama kasdien iki 12:00 UTC (išskyrus tuos atvejus, kai vietoj jos siunčiama COX ataskaita); pranešant laive laikomą visų rūšių žuvų nulinį laimikį ir nulinį išmestą visų rūšių žuvų kiekį nurodomas triraidis kodas MZZ (angl. marine species not specified – nenurodytos jūrų gyvūnų rūšys) ir kiekis „0“, pavyzdžiui,//CA/MZZ 0//ir//RJ/MZZ 0//;“; ii) antra pastraipa pakeičiama taip: „Apie laimikį pranešama pagal rūšis, nurodant atitinkamą triraidį kodą, pateiktą šio reglamento priedo 11 punkte nurodytame CEM I.C priede arba, jei jame nėra, naudojamas FAO vandens mokslų ir žuvininkystės informacinės sistemos (ASFIS) žvejybos statistikos tikslais sudarytas rūšių sąrašas. Taip pat registruojamas per kiekvieną valksmą arba žvejybos įrankio pastatymo operaciją pagautų ryklių apytikris svoris.“; d) 9 dalis papildoma šia pastraipa: „Šios dalies pirmos pastraipos a punktas netaikomas, jei apie visą laimikį buvo pranešta pagal 6 dalį.“;
(8)

Europos maisto saugos tarnyba (toliau – Tarnyba) įvertino siūlomo maisto priedo steviolio glikozidų (E 960) specifikacijų pakeitimo saugą ir 2019 m. rugsėjo 24 d. priėmė nuomonę (4). Tarnyba laikėsi nuomonės, kad dėl daugiaetapio fermentinio proceso, taikomo gaminant rebaudiozidą M, gali susidaryti priemaišų, kurios skiriasi nuo priemaišų, galinčių būti steviolio glikoziduose (E 960), gautuose ekstrahuojant vandenį iš Stevia rebaudiana lapų ir vėliau rekristalizuojant. Todėl Tarnyba manė, kad taikant šį procesą pagamintam rebaudiozidui M reikia nustatyti atskiras specifikacijas. Be to, ji padarė išvadą, kad esama leidžiama paros dozė (LPD) – 4 mg/kg per parą – taip pat gali būti taikoma rebaudiozidui M, pagamintam fermentiškai modifikuojant steviolio glikozidus. Tarnyba laikėsi nuomonės, kad rebaudiozido M (išreikšto steviolio ekvivalentu) poveikis nebus didesnis už steviolio glikozidų (E 960) poveikį, jei jis bus pakeistas rebaudiozidu M, pagamintu taikant daugiaetapį fermentinį procesą. Tarnyba taip pat padarė išvadą, kad rebaudiozidas M, pagamintas fermentiškai modifikuojant steviolio glikozidus, naudojant uridin-5‘-difosfato-gliukoziltransferazės ir sacharozės sintazės fermentus, kuriuos pagamina genetiškai modifikuotos mielės K. phafﬁi UGT-a ir K. phafﬁi UGT-b, nekeltų pavojaus saugai, jį naudojant pagal tas pačias naudojimo paskirtis ir tokia pačia koncentracija kaip steviolio glikozidus (E 960);
2)

VIII priedas iš dalies keičiamas taip: a) įvadinėje dalyje po ketvirtos pastraipos įterpiama ši pastraipa: „Kai bandymo metodas suteikia galimybę pagal poreikį koreguoti tyrimo koncepciją, pavyzdžiui, pasirinkti dozę, pasirinkta tyrimo koncepcija užtikrinama, kad surinktų duomenų pakaktų pavojingumui nustatyti ir rizikai įvertinti. Šiuo tikslu bandymai atliekami naudojant tinkamo dydžio dozes. Jei dozės (koncentracijos) pasirinkimą riboja bandomosios medžiagos fizikinės ir cheminės savybės arba biologinis poveikis, pateikiamas pagrindimas.“; b) 8.1 poskirsnio 2 skilties pirma pastraipa pakeičiama taip: „8.1. Odos ėsdinimo / dirginimo tyrimas in vivo atliekamas tik jei VII priedo 8.1.1 ir (arba) 8.1.2 punktuose nurodytas (-i) tyrimas (-ai) in vitro yra netaikytinas (-i) arba šio (-ių) tyrimo (-ų) rezultatų nepakanka cheminei medžiagai suklasifikuoti ir jos rizikai įvertinti.“; c) 8.2 poskirsnio 2 skilties pirma pastraipa pakeičiama taip: „8.2. Smarkaus akių pažeidimo / akių dirginimo tyrimas in vivo atliekamas tik jei VII priedo 8.2.1 punkte nurodytas (-i) in vitro tyrimas (-ai) yra netaikytinas (-i) arba šio (-ių) tyrimo (-ų) rezultatų nepakanka cheminei medžiagai suklasifikuoti ir jos rizikai įvertinti.“; d) 8.6.1 punkto 2 skilties pirmos pastraipos pirma įtrauka pakeičiama taip: „— buvo atliktas patikimas poūmio (90 dienų) arba lėtinio toksiškumo tyrimas, naudojant tinkamos rūšies gyvūnus, dozes, tirpiklį ir, taikant tinkamą medžiagos paveikimo būdą, arba registruotojas siūlo tokį tyrimą atlikti, arba“; e) 8.6.1 punkte 2 skilties ketvirta ir penkta pastraipos pakeičiamos taip: „Tiriant nanoformas, kurių tirpimo biologinėse terpėse greitis nėra didelis, atliekami toksikokinetiniai tyrimai, be kita ko, dėl atsigavimo laikotarpio ir, kai tinka, pasišalinimo iš plaučių. Toksikokinetinių tyrimų nereikia atlikti, jeigu jau surinkta lygiavertė informacija apie atitinkamos nanoformos toksikokinetiką. Poūmio toksiškumo tyrimą (90 dienų) (IX priedo 8.6.2 punktas) registruotojas siūlo atlikti arba Agentūra gali pareikalauti atlikti, jeigu: poveikio žmonėms dažnis ir trukmė rodo, kad dera atlikti ilgesnės trukmės tyrimą; ir įvykdyta viena iš šių sąlygų: — kiti turimi duomenys rodo, kad cheminė medžiaga gali turėti pavojingą savybę, kurios neįmanoma aptikti atliekant trumpalaikio toksiškumo tyrimą, arba — tinkamai parengti toksikokinetiniai tyrimai rodo, kad cheminė medžiaga arba jos metabolitai kaupiasi tam tikruose audiniuose arba organuose, ir nors to galima nepastebėti atliekant trumpalaikio toksiškumo tyrimą, esant ilgesnės trukmės poveikiui tai gali sukelti neigiamą poveikį.“; f) 9.3.1 punkto 2 skiltyje po pirmos pastraipos įterpiama ši pastraipa: „Šio tyrimo negalima atsisakyti atlikti vien dėl mažo oktanolio–vandens pasiskirstymo koeficiento, nebent cheminės medžiagos adsorbcines savybes lemia tik lipofiliškumas. Pavyzdžiui, tyrimo negalima atsisakyti atlikti vien dėl mažo oktanolio–vandens pasiskirstymo koeficiento, jeigu tai yra paviršinio aktyvumo medžiaga arba medžiaga, kuri jonizuojasi, kai aplinkos pH yra nuo 4 iki 9.“;
(10)

pagal Europos Parlamento ir Tarybos reglamente (ES) 2019/472 (2) nustatytą vakarų vandenų daugiametį planą (toliau - vakarų vandenų daugiametis planas) tikslinis to reglamento 1 straipsnio 1 dalyje išvardytų išteklių žuvų mirtingumas dėl žvejybos, atitinkantis to reglamento 2 straipsnyje apibrėžtus FMSY intervalus, turėjo būti palaipsniui pakopomis pasiektas kuo greičiau ir ne vėliau kaip 2020 m. ir po to išlaikomas FMSY intervalų ribose, laikantis to reglamento 4 straipsnio. Todėl bendras paprastųjų vilkešerių (Dicentrarchus labrax) ICES 8a ir 8b kvadratuose mirtingumas dėl žvejybos turėtų būti nustatytas pagal MSY, atsižvelgiant į verslinės ir mėgėjų žvejybos laimikius ir įtraukiant į jūrą išmetamą kiekį (iš viso 3 108 tonos pagal ICES rekomendacijas). Valstybės narės turi imtis tinkamų priemonių užtikrinti, kad jų laivynų ir žvejų mėgėjų nulemtas žuvų mirtingumas dėl žvejybos neviršytų FMSY taško vertės, kaip reikalaujama pagal Reglamento (ES) 2019/472 4 straipsnio 3 ir 4 dalis;
PRIEDAS

Įgyvendinimo reglamento (ES) 2017/2470 priedas iš dalies keičiamas taip:

1) 1 lentelėje (Leidžiami naudoti nauji maisto produktai) įterpiamas šis įrašas: [ Leidžiami naudoti naujas maisto produktai Naujo maisto produkto naudojimo sąlygos Papildomi specialieji ženklinimo reikalavimai Kiti reikalavimai „Mielių Yarrowia lipolytica biomasė, kurios sudėtyje yra chromo Nurodyta maisto produktų kategorija Didžiausias leidžiamas kiekis Maisto produktų, kurių sudėtyje yra naujo maisto produkto, etiketėje nurodomas naujo maisto produkto pavadinimas „Mielių Yarrowia lipolytica biomasė, kurios sudėtyje yra chromo“. Maisto papildų, kurių sudėtyje yra mielių Yarrowia lipolytica biomasės, kurios sudėtyje yra chromo, etiketėje turi būti nurodyta, kad maisto papildų neturėtų vartoti kūdikiai ir maži vaikai (vaikai iki 3 metų)/3–9 metų vaikai (*1). Maisto papildai, kaip apibrėžta Direktyvoje 2002/46/EB, išskyrus maisto papildus kūdikiams ir mažiems vaikams 2 g per parą 3–9 metų vaikams, tai reiškia 46 μg chromo per parą. 4 g per parą vyresniems nei 10 metų vaikams, paaugliams ir suaugusiesiems, tai reiškia 92 μg chromo per parą

2) 2 lentelėje (Specifikacijos) įterpiamas šis įrašas: Leidžiami naudoti nauji maisto produktai Specifikacijos „Mielių Yarrowia lipolytica biomasė, kurios sudėtyje yra chromo Aprašymas / apibrėžtis Naujas maisto produktas – išdžiovinta ir termiškai neutralizuota mielių Yarrowia lipolytica biomasė, kurios sudėtyje yra chromo. Siekiant užtikrinti, kad naujame maisto produkte nebūtų gyvybingų Yarrowia lipolytica ląstelių, jis gaminamas fermentuojant su chromo chloridu, po to vykdomi keli gryninimo etapai ir terminio neutralizavimo etapas. Charakteristikos/sudėtis Bendras chromo kiekis: 18–23 μg/g Chromas (VI): < 10 μg/kg (t. y. aptikimo riba) Baltymai: 40–50 g/100 g Maistinė ląsteliena: 24–32 g/100 g Cukrūs: < 2 g/100 g Riebalai: 6–12 g/100 g Bendras pelenų kiekis: ≤ 15 % Vanduo: ≤ 5 % Sausoji medžiaga: ≥ 95 % Sunkieji metalai Švinas: ≤ 3,0 mg/kg Kadmis: ≤ 1,0 mg/kg Gyvsidabris: ≤ 0,1 mg/kg Mikrobiologiniai kriterijai Bendras aerobinių bakterijų skaičius: ≤ 5x103 KSV/g Bendras mielių ir pelėsių skaičius: ≤ 102 KSV/g Gyvybingos Yarrowia lipolytica ląstelės (*2): < 10 KSV/g (t. y. aptikimo riba) Koliforminės bakterijos: ≤ 10 KSV/g Salmonella spp.: nėra 25 gramuose KSV: kolonijas sudarantys vienetai.

(*1) Priklausomai nuo amžiaus grupės, kuriai skirtas maisto papildas.“

(*2) Applicable at all stages after the heat-treatment step to guarantee the absence of viable Yarrowia lipolytica cells and to be first tested immediately after the heat-treatment step. Measures have to be in place to prevent cross-contamination with viable Yarrowia lipolytica cells during packaging and/or storage of the novel food.’
(4)

Europos maisto saugos tarnyba (toliau – Tarnyba) 2019 m. gegužės 14 d. priimtoje nuomonėje (2) padarė išvadą, kad siūlomomis naudojimo sąlygomis Saccharomyces cerevisiae CNCM I-1077 preparatas nedaro nepageidaujamo poveikio gyvūnų sveikatai, vartotojų saugai ar aplinkai. Ji taip pat padarė išvadą, kad šis preparatas laikomas akis dirginančia medžiaga. Todėl Komisija mano, kad reikėtų imtis tinkamų apsaugos priemonių, kad būtų išvengta nepageidaujamo poveikio žmonių, ypač priedo naudotojų, sveikatai. Tarnyba taip pat padarė išvadą, kad preparatas gali veiksmingai pagerinti svorio prieaugį ir pašarų kiekio bei prieaugio santykį. Išvadą dėl veiksmingumo veršeliams galima ekstrapoliuoti to paties vystymosi etapo retesnių rūšių atrajotojams ir kupranugariniams. Tarnyba nemano, kad reikia nustatyti konkrečius stebėsenos po pateikimo rinkai reikalavimus. Be to, ji patvirtino pašarų priedo pašaruose analizės metodo taikymo ataskaitą, kurią pateikė Reglamentu (EB) Nr. 1831/2003 įsteigta etaloninė laboratorija;
(1)

kiekvienos valstybės narės, įgyvendinančios bazinės išmokos sistemą, nustatytą Reglamento (ES) Nr. 1307/2013 III antraštinės dalies 1 skyriuje, metinę nacionalinę viršutinę ribą, nurodytą to reglamento 22 straipsnio 1 dalyje, Komisija 2020 metams turi nustatyti iš to reglamento II priede nustatytos metinės nacionalinės viršutinės ribos atimdama viršutines ribas, nustatytas pagal to reglamento 42, 47, 49, 51 ir 53 straipsnius. Pagal Reglamento (ES) Nr. 1307/2013 22 straipsnio 2 dalį reikia atsižvelgti į bet kokį valstybės narės pagal tą nuostatą taikomą padidinimą;